 ኤርትራ ምሕታትዶ ሓጢኣትዩ? ኣጋጣሚ ተጠቒምካ ዝግበር ሽርሒ ኣይክሰርሕን እዩ ባይቶ ጸጥታ ሕቡራት ሃገራት ብዕለት 14 ሕዳር እቲ ንኣስታት 10 ዓመታት ተነቢሩ ዝነበረ እገዳ ብምሉእ ድምጺ ድሕሪ ምልዓሉ መንግስቲ ኤርትራ ዘይፍትሓውነት ንምዕራይ ደንጉዩ ዝሓለፈ ውሳነ ብምባል ገሊጽዎ እዚ እገዳ ስለዝተላዕለ ጥራይ መንግስትን ህዝብን ኤርትራ ሓቅን ፍትሕን ንምርካብ ዝገብርዎ ጻዕሪ ኣይከቋርጹን እዮም ክብል ሚኒስተር ዜና ኤርትራ ኣቶ የማነ ገብረመስቀል ኣብ ትዊተሩ ጽሒፉ መንግስቲ ኤርትራን ንተግባራት መንግስቲ ኤርትራ ዝቃወሙ ደለይቲ ፍትሒ ኤርትራውያን እቲ እገዳ ዘይፍትሓዊ ምንባሩ ክዛረቡ ጸኒሖምዮም እቲ እገዳ መንግስቲ ኤርትራ ኣብ ውሽጢ ሃገር ንዘሎ ግህሰት ሰብኣዊ መሰላት ከይፈትሕ መማኻነዪ ኮይንዎዩ ዝበለ ኣውዓሎም በራኺ እዚ እገዳ ንህዝቢ ኤርትራ ድኣምበር ኣብ ልዕሊ መንግስቲ ኤርትራ ዘስዓቦ ኣሉታዊ ነገር ከምዘየለ ይዛረብ ቀጺሉ ኣውዓሎም እቲ እገዳ ንመንግስቲ ኤርትራ ዓለማዊ ተነጽሎ ከምዘስዓበሉ ብምሕባር ኤርትራ ናይ ኣፍሪቃ ሰሜን ኮርያ ክሳዕ ምባል ዘብጸሐን ህዝቢ ኤርትራ ረዳኢ ከይረክብ ዝዓንቀፈን እገዳዩ ነይሩ ይብል ኣብ ኡጋንዳ ዝቕመጥ ብኪዳን ክስመ ዝመረጸ ኤርትራዊ እቲ መንግስቲ ኤርትራ ንዝሓለፉ ዓሰርተ ዓመታት ብዘይውዓሎ ዝወረዶ ቅሉዕ እገዳ ብግዳም ንዝዕዘብዩ ዓሰርተ ዓመታት ዝምሰሎምበር እቲ ተጻብኦስ ኤርትራ ምስ ኢትዮጰያ ብፈደሬሽን ካብ ትቑረን ኣትሒዙ እዩ ዝጀመረ እዩ ይብል ኪዳነ ኣብ ታሪኽ ኤርትራ ን14 ሕዳር ብኽልተ ዓበይቲ ኣጋጣሚታት ኢና ክንዝክራ ክንነብር ይብል ሓደን ቀንድን እዚ ንኣስታት 10 ዓመታት ተነቢሩ ዝነበረ እግዳ ብምሉእ ድምጺ ካብ ዝባን ኤርትራ ምልዓሉ ክኽውን እንከሎ እቲ ካልኣይ ፍጻሜ ከኣ 56 ዓመታት ንድሕሪት ተመሊሱ ንጉስ ሃይለስላሰ ብ14 ሕዳር 1962 ንፈደሬሺን ብሓይሊ ብምፍራስ ንኤርትራ መበል 14 ክፍለ ሃገር ኢትዮጵያ ምዃና ዝኣወጀላ ናይ ጎበጣ ዕለትያ ንጉስ ሃይለስላሰውን እንተኾነ ነቲ ተግባር ብዘይባርኾት ዓበይቲ ሃገራት ክገብሮ ከምዘይክእል ብምሕባር እምበርዶ ኮነ ኢሎም ኣብ ተመሳሳሊ ዕለት ኣይገበርዎን? ብምባል ኪዳነ ሕቶኡ የቐምጥ ምንጪ ስእሊ, MICHAEL TEWELDE መግለጺ ስእሊ, ድሕሪ ዕርቐ ሰላም ኢትዮ ኤርትራ ኣብ መንጎዘን ሃገራት ዕሙር ንግዳዊ ምንቕስቓስ ጀሚሩዩ መንግስቲ ኤርትራ ካብ 1994 ክሳብ 1997 ንዝተጻሕፈን ብሃገራዊ ባይቶ ዝጸደቐን ሃገራዊ ቅዋም ኩናት ዶባት 1998 - 2000 ብምጅማሩ ብምጅማሩን ወጥሪ ስለዘሎ! ብምባልን ክሳብ ሕጂ ኣይተግበሮን ብፍላይ ድሕሪ ዕርቀ ሰላም ኢትዮ ኤርትራ ሃገራዊ ቅዋም ክትግበርን ኣብ ኤርትራ ንቡር ሕጋውን ሰላማውን ምስግጋር ስልጣን ክርእዩ ዝጽበዩ ብዙሓት እዮም መንግስትና ኣብ ዝጠዓሞን ኣብ ዝማእመኦን ቅዋም ክትግብር እዩ ዝብሉ እውን ኣለዉ ንኣብነት ኪዳነ ህዝቢ ኤርትራ ናይ ባዕሉ ሕጊ ዘለዎ ኣብ ጽሑፍን መጽሓፍን ከይተሞርኮሰ ግዝኣተ ሕጊ ዘንግስ ህዝቢዩ ክብል እንከሎ ኣውዓሎም ግን መሰለይን ግቡአይን ኣብ ዘይፈልጠላ ሃገር ብዘይካ ቅዋም ካልእ እንታይዩ ዋሕሰይ? ብምባል ሕቶኡ የቐምጥ ሂዩማን ራይትስ ዎች ኣብ ኤርትራ ለውጢ ኣይረኣኹን በጃኹምባ ኣቦና ፍትሑልና ደቂ ስዩም ጸሃየ መንግስቲ ኤርትራ ነተን ኣብ መወዳእታ 90ታት ዝጀመራ ናይ ብሕቲ ጋዜጣታት ኣብ 2001 ኣጊዱ ንኣዳለውተን ብምእሳሩ ኣብ ኤርትራ ክሳብ ሕጂ ብዘይካ እተን ብመንግስቲ ዝውነና ናጽነት መራኸቢ ብዙሃንን ሕትመት ተዓጊቱዩ ዘሎ እዘን ኣብ 2001 ዝተዓጸዋ ጋዜጣታት ህዝብን መንግስትን ኤርትራ ኣብ መዋጥር እንከሎ ንሃገር ከዕኑን ክፈላልን ዝኽእል ትሕዝቶ ኣብ ገጻተን የስፍራ ስለዝነበራ ብደገ ዝምወላ ንካልእ አዕናዊ ተግባር ዝተዋፈራ ጋዜጣታትየን ነይረን ኢለ እየ ዝኣምን ይብል ኪዳነ ኣውዓሎም ሙሳ ግን ህዘቢ ሓበሬታ ናይ ምርካብ ደረት ዘይብሉ መሰል ከምዘለዎ ብምሕባር መንግስቲ እቲ ንሱ ክስማዕን ክንበብን ዝደልዮ ነገር ጥራይ ኣብ ማዕከናቱ ብምቕራቡ ህዝቢ ካብ ዝተፈላለያ ማዕከናት ኣማራጺ ሓሳብ ናይ ምውሳድ መሰሉ ተነፉግዎ ምህላዉ የረድእ መንግስቲ ከምኡ ብምግባሩ እተን ዓይኒ ህዝቢ ከንቁሓ ጀሚረን ዝነበራ ናይ ብሕቲ ጋዜጣታት ኣብ 2001 ዓጽዩ 2001 ንኣዳለውተን ምስዋሩ መርኣያ ምንፋግ መሰል ሓበሬታ እዩ ይብል ጸብጻብ ሂዩማን ራይትስ ዎች ኤርትራ ኣብ መሰል ናጽነት ሕትመት ኣብ ድሕሪት ካብ ዝስርዓ ሃገራት ዓለም ሓንቲ ምዃኑ እዩ ዝሕብር ኣብ 1994 ዝጀመረ ሃገራዊ ኣገልግሎት ንኹሉ ኤርትራዊ ዜጋ ዝምልከት ሃገራዊ ግቡእ ኮይኑ ሽዱሽተ ወርሒ ኣብ ወተሃደራዊ ታዕሊም ዓመት ከኣ ኣብ ልምዓታዊ ስራሓት ከገልግል ዝሓትት እዩ ድሕሪ ናይ 18 ኣዋርሕ ኣገልግሎት ግን ክጣየስ እዩ ዝግበኦ ካብ ቀዳማይ ክሳብ ራብዓይ ዙርያ እውን ተጣይሶም ነይሮም ኣብ 1998 ሓሙሻይ ዙርያ ሃገራዊ ኣገልግሎት ክፋነዉ ኣብ ዝቀራረቡሉ ዝነበሩ እዋን ኲናት ኢትዮ ኤርትራ ስለዝጀመረ ግን ወግዓዊ ምፍናው ሃገራዊ ኣገልግሎት ደው ኢሉ ክሳብ ሕጂ ምጥያስ የሎን ምንጪ ስእሊ, Anadolu Agency መግለጺ ስእሊ, መራሕቲ ኤርትራን ኢትዮጵያን ኣብ ስዑድያ ዋና ጽሓፊ ሕቡራት ሃገራት ኣንቶንኦ ጉተረዝ ኣብ ዝተረኸበሉ ውዕል ሰላም ተፈራሪሞም 16 መስከረም 2018 ሓሙሻይ ዙርያ ንኣብነት ን23 ዓመታት ኣብ ከርትተ ኣለዉ ዝበለ ኣውዓሎም እቶም ኣብ ብረታዊ ተጋደሎ ንልዕሊ 20 ዓመት ዘገልገሉ ግን ክኣተው እንከለው ብውሕዱ መራሕቲ ብርጌድ እዮም ነይሮም ሓሙሻይ ዙርያ ሃገራዊ ኣገልግሎት ግን መራሒ በጦሎኒ ዝበጽሐ እውን የሎን ብምባል ምጉቱ የቕርብ ሃገራዊ ኣግልግሎት ሃገር ዘውሓሰ ወለዶዩ ዝብል ኪዳነ ብወገኑ ሃገራዊ ኣገልግሎት እንተዘይነብር ልዑላዊ ኤርትራ ኣብ ሓደጋ ምወደቐ ይብል መንግስቲ ኤርትራ ክሳብ ሕጂ ቁጽሩ ሰራዊቱ ዘይቀነሰሉ ምኽንያት ምስ ኢትዮጵያ ኣብ ኣይሰላም ኣይኲናት ስለዝነበረዩ ሕጂ ግን ናብ ምሉእ ሰላም ገጽና ንኸይድ ስለዘለና ሰራዊት በብመስርዑ ምፍናው ኣይክተርፎንዩ ቅድም ግን ምሉእ ምትእምማን ክመጽእ ኣለዎ ብምባል ርእይቶኡ ይገልጽ መንግስቲ ኤርትራ ዝኽተሎ ዘሎ ገደብ ግዜ ኣልቦ ሃገራዊ ኣገልግሎት ሓደ ካብ ጠንቂ ስደት መንእሰያት ኤርትራ ምዃኑዩ ዝንገር ንኣብነት ኣብ 2001 ሃገራዊ ቅዋም ክትግበር ስለዝሓተቱ ኣብ ትሕቲ ቐይዲ ዝኣተዉ ላዕለዎት ሓለፍቲ ክሳብ ሕጂ ሃለዋቶም ኣይፍለጥን እዩ ዝበለ ኣውዓሎም ጉዳይ ፖለቲካውያን እሱራት መፍትሒ ከይተረኸቦ ኣብ ኤርትራ ምሉእ ሰላም ክህሉ እዩ ኢልካ ምሕሳብ ዕሽነትዩ ይብል እቲ ርእሰ ነገር ቅዋም ስለዝኾነ ንቕድም ንሱ ኣብ ተግባር ይውዓል ብምባል ቅዋም ሓደ ካብ መፍትሒ ኩሉ ሽግራት ኤርትራ ምዃኑ የቐምጥ ጉጅለ 15 ኣብ ጽንኩር እዋን ንሃገር መሾንቆቓ ስለዘእተዉላ መንግስቲ ኣብ ሰዓቶም ግቡእ ፍርዶም ክህቦምዩ ዝበለ ኪዳነ መንግስቲ ክሳብ ሕጂ ዘይተግበሮ ኣብ መኸተ ስለዝነበረ ጥራይ እዩ ህዝባዊ ግንባር መዓስ እንታይ ይገብር ዝፈልጥ ውድብዩ ይብል እቲ ምስ ኢትዮጵያ ዘጋጠመ ኲናት ዶባትን ግዳማዊ ተጻብኦን ብፍላይ ድማ እገዳ ንመንግስቲ ኤርትራ ካብ ዕዮታቱ ክዓናቕፍዎ ከምዝጸንሑ ብተደጋጋሚ ክግለጽ ጸኒሑ እዩ ምስ ኢትዮጵያ ዝነበረ ኣይሰላም ኣይኲናት ብምዕራፉን ብባይቶ ጸጥታ ተነቢሩ ዝነበረ እገዳ ምልዓሉን ተወንዚፉ ዝጸንሐ ሕቶ ቅዋም ሕቶ መሰል ሕትመት ሃይማኖታዊ ናጽነት ገደብ ግዜ ሃገራዊ ኣገልግሎትን ምፍታሕ ፖሎቲካዊ እሱራትን ዝኣመሰሉ ነገራት ክፍጸም ብዙሓት ዝጠልብዎ ዘለዉ ሕቶታት እዩ ነዚ ብዝምልከት ኣውዓሎም እቲ ዝጸንሐ ምኽንያት ተኣልዩ ስለዘሎ ብሕጂ እንታይ ክመጽእ እዩ ሓቢርና ክንርእዮ ኢና ክብል እንከሎ ኪዳነ ግን ኣብ ሓደ ግዜ ዝኸውን ነገር የለን መንግስቲ ከከም ኣገባቡ ከተግብሮዩ ይብል ተዛማዲ ትሕዝቶ ዶክተር ዳንኤል ረዘነ: ጉዳይ ሰብኣዊ መሰላት ኤርትራ ክርሳዕ ይድለ ኣሎ ኣብ ዝሓለፈ ሰሙን ኣብ ዋና ከተማ ኦስተርያ ቬና ብፔን ኦስተርያ ኣብ ጉዳይ ኤርትራ ዝዝቲ ኣኼባ ከምዝተገበረ ኣብቲ ኣኼባ ንፔን ኤርትራ ወኪሉ ዝተሳተፈ ሓደ ካብ መስረትቲ ፔን ኤርትራን ኣባል ማሕረሰብ ሕጊ ኤርትራውያን: ዶክተር ዳንኤል ረዘነ ሓቢሩ16 ሕዳር 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 